KTAMขายตราสารหนี้6เดือนชู3.35%
บลจ.กรุงไทย ส่งกองทุนกรุงไทยธนทรัพย์บี 32 ลงทุนตราสารหนี้ในประเทศ ผสมฝากเงินต่างประเทศ 6 เดือน ผลตอบแทน 3.35% ต่อปี
27 มี.ค. 2555

บลจ.กรุงไทย ส่งกองทุนกรุงไทยธนทรัพย์บี 32 ลงทุนตราสารหนี้ในประเทศ ผสมฝากเงินต่างประเทศ 6 เดือน ผลตอบแทน 3.35% ต่อปี
นายสมชัย  บุญนำศิริ   กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย หรือ KTAM เปิดเผยว่า  บริษัทเตรียมเปิดจำหน่ายกองทุนเปิดกรุงไทยธนทรัพย์ บี 32 ( KTSUPB32 )  เสนอขายวันที่ 28 มี.ค. -3 เม.ย.2555 อายุโครงการ 6 เดือน  ลงทุนตราสารทั้งในประเทศและต่างประเทศ โดยป้องกันความเสี่ยงจากอัตราแลกเปลี่ยนทั้งจำนวน ผู้ลงทุนจะได้รับผลตอบแทนประมาณ 3.35%  ต่อปี
กองทุนจะลงทุนในเงินฝาก  ตราสารการเงินระยะสั้นธนาคารพาณิชย์ไทย  ตั๋วแลกเงินบริษัทเอกชนไทย  ในสัดส่วน 26% ของมูลค่าทรัพย์สินสุทธิของกองทุนรวม  ส่วนที่เหลือลงทุนในเงินฝากประจำ Union National Bank   (UNB)  , เงินฝากประจำ Abu  Dhabi  Commercial  Bank (ADCB)   MTN  ของ Banco  bradesco  S.A. (BRADESCO)   และ  MTN ของ  Banco Do Brasil  (BANBRA )    
นอกจากนี้ บริษัทยังอยู่ในระหว่างเปิดจำหน่ายกองทุนเปิดกรุงไทย 8% ทริกเกอร์ ฟันด์ 5 ( KT –TRIGGER 5)  ถึงวันที่  3 เม.ย.2555  เป็นกองทุนผสมแบบยืดหยุ่น ลงทุนหุ้นได้ตั้งแต่ 0-100% ตั้งเป้าผลตอบแทน 8% ภายในระยะเวลา 8 เดือน